procesaur/Wiki.mk huggingface dataset:
Гендун Друп

Гендун Друп (; 1391-1474) — првиот далај-лама, а со тоа и првиот владетел на Тибет којшто според будизмот се смета дека е реинкарнација на Авалокитешвара, бодисатва во сожалување.
Гендун Друп бил син на племенски номади коишто уште од детството го израснале својот син по пасиштата. Вистинското име на Гендун Друп било Пема Дорје. Уште од 7 години тој бил овчар, а по неколку години заминал во манастирот Нартанг каде што по долг престој станал еден од најценетите свети учители во земјата. Негов ушител бил неговиот чичко Је Цонгкапа којшто бил еден од најдобрите свети учители и реформатори.
Се вели дека Палден Ламо, женскиот заштитнички дух на светото езеро Ламо Ла-тсо му ветила дека ќе ја заштити реинкарнацијата на далај-лама. Вториот далај-лама Гендун Ѓацо го формирал системот на будистички свештеници коишто оделе да медитираат таму.
Во 1447 Гендун Друп го формирал значајниот манастир Ташилхунпо кај Шигатсе којшто подоцна станал седиште на вториот по ранг лама, панчен-лама.
Гендун Друп немал политичка моќ. Таа била сконцентрирана во рацете на будистичкото училиште Сакја, принцот од Цанг и монголскиот кан. За првпат политичка моќ еден далај-лама добил со владеењето на петтиот далај-лама Лозанг Ѓацо.
Гендун Друп има напишано и неколку дела, а најпознати се:
#''Сончевата светлина на патот до слободата'', коментар за Абидама-коса.
#''Уништувајќи ги силите на злото до правта'', поема за животот и делото на Буда Сакјамуни.
#''Песна на источната снежна планина'', поема посветена на Је Цонгкапа.
Слезина

Слезина, слезена, сплина или архаично далак (лат. lien) — орган на лимфниот систем. Таа претставува депо - орган и складира крв, а исто така ги отстранува изумрените црвени крвни зрнца. Сместена е на левата, горна страна од абдоменот, зад желудникот и под дијафрагмата. Има две страни од кои едната кон дијафрагмата, а другата кон стомачните органи на која се наоѓа влезен отвор. Од тука влегува слезенска артерија, а излегува слезенска вена.
1 Градба и функција
Слезината е изградена од две различни ткива: бела и црвена пулпа.
* Црвената пулпа - е местото каде што старите и оштетени црвени крвни клетки се отстранети од циркулација
* Белата пулпа - е секундарно лимфоидно ткиво во кое лимфоцитите реагираат на патогените донесени со крвта.
Ногајци

Ногајци(Nogais)
Вкупен број на населението, 103.660
Региони каде што живее етничката група, Дагестан, Ставрополски крај, Карачаево-Черкесија, Чеченија, Астрахањска област
Јазик, ногајски
Религија, Ислам
Ногајците се туркиски народ кој живее во Русија односно во републиките Дагестан, Карачаево-Черкесија и Чеченија, Ставрополски крај, и Астрахањска област. Повеќе од Ногајците се со муслиманска вероисповед и го зборуваат ногајскиот јазик. Вкупниот број на Ногајците е 103.660 по пописот од 2010.
1 Галерија
'' Оваа статија поврзана со некој народ е никулец. Можете да помогнете со тоа што ќе ја [ проширите]''.
[[Категорија:Никулци за народи
Гендун Ѓацо

Гендун Ѓацо Палзангпо или само Гендун Ѓацо (1475-1541) бил вториот далај-лама. Тој е прокламиран како реинкарнација на Гендун Друп уште како младо момче.
Легендата вели дека тој кога научил да зборува тој им рекол на неговите родители дека неговото име било Пема Дорје коешто било вистинското име на првиот далај-лама Гендун Друп. Кога имал 4 години Гендун Ѓацо посакал да оди во манастирот Ташилхунпо и таму да живее со останатите монаси.
Тој стигнал до манастирот Тешилхунпо на возраст од 16 или 17 години, меѓутоа поради неколку контроверзи со љубомора тој морал да го напушти манастирот од каде што заминал во Ласа и учел во манастирот Дрепунг.
Кога свештениците ја барале личноста којашто била реинкарнација на претходниот далај-лама тие го нашле него,момче на 17 години. Очевидно тој им одговорил дека ги очекувал.
Тој бил славен учител којшто пишувал и мистична поезија. Гендун Ѓацо патувал насекаде, ширејќи го влијанието на учењето Гелуг и станал аббот на најголемиот манастир на учењето Гелуг, Дрепунг којшто во тоа време бил многу поврзан со далај-ламата. Како што ќе каже Сумпа Кенпо, големиот учител на Гелуг којшто исто така бил и творец на неколку Њингма тантрички доктрини.
Се вели дека Палден Ламо, женскиот заштитнички дух на светото езеро Ламо Ла-цо му ветила на првиот далај-лама Гендун Друп дека таа ќе ја заштити реинкарнацијата на далај-ламата. Гендун Ѓацо е познат и по тоа што тој го формирал системот на монаси коишто оделе на мдитација таму.
Во 1509 година тој отишол во јужен Тибет каде што го формирал манастирот Чокоргјел во близина на Лама Ла-цо, околу 115 km североисточно од Цетанг на надморска височина од 4.500 m, додека езерото е на надморска височина од 5.000 m.
Гендун Ѓацо станал аббот на манастирот Ташилхунпо во 1512 година.
Јонтен Ѓацо

Јонтен Ѓацо (1589-1616) бил четвртиот далај-лама. Како внук на монголскиот владетел Алтан Кан тој е единствениот далај-лама шпто не бил Тибеќанец, ако се смета дека честиот далај-лама Цангјанг Ѓацо кој бил Манпа (етничка група слична на Тибеќаните) се смета дека е Тибеќанец.
Јонтен Ѓацо бил контроверзен бидејќи бил разочаран од Монголците во веројатен обид за контрола над Тибет. Манастирите Гелугпа сепак го признале задалај-лама. Во 1601 година заедно со своите советници Монголци тој отишол во манастирот Дрепунг каде што тој учел од четвртиот панчен-лама Лобзанг Чоќи Ѓалцен.
Многу Тибеќани не го признаваат и се обидуваат да ја повратат моќта, поддржани од наредбата на учењето Кагју. Ова предизвикало граѓанска војна, а Јонтен Ѓацо бил принуден да ја напушти Ласа. Тој умрел во сомнителни околности на возраст од 27 години.
Спортска сала Парк - Струмица

Спортската сала „Парк“ е мултифункционална спортска сала во Струмица и се користи првенствено за кошаркарски и ракометни натпревари. Официјално е пуштена во употреба во 1981 година. Овој спортски објект во моментот е со сместивост од околу 1.800 гледачи. Со неа стопанисува и управува Општина Струмица.
Во оваа сала настапуваат кошаркарскиот клуб Струмица. Во објектот има и пинг-понг сала каде што настапува пинг-понг клубот Струмица.
Јакути

Јакутите (|Саха) се туркиски народ, кој главно живее во Република Јакутија во Руската Федерација, а некои се протегаат и во регионите Амур, Магадан, Сахалин и автономните области Тајмир и Евек. Тие претставуваат 48% од вкупниот број на населението во Јакутија. Во светот се проценува дека живеат околу 600.000 Јакути, од кои во Русија околу 444.000.
Повеќе од јакутскиот народ се со православна вероисповед и го зборуваат јакутскиот јазик.
1 Галерија
Дутлок

Дутлок е една од најголемите населби во Гостивар. Таа е една од најтивките населби оддалечена од градскиот метеж и врева, сместена на десната страна на реката Вардар, поточно позади болницата и градскиот парк во Гостивар. Тука се наоѓаат и средните училишта во Гостивар,како што се: економското, гимназијата и медицинското средно училиште. Исто така во склоп на населбата Дутлок се наоѓаат судот и градскиот фудбалски стадион.
Во оваа населба најголемиот дел од населението се Македонци, па потоа следат Албанци и во мал дел Турци и Роми. Интересно е тоа што иако е мирна населба сепак ноќниот живот во Гостивар почнува во тамошнитe кафе-дискотеки Hard Rock,Cooffe Club People и Planet Cafe.
Црноризец Храбар

Црноризец Храбар (старословенски: ''Чръноризьць Храбръ'') — анонимен средновековен писател, кој живеел меѓу 9 и 10 век. Псевдонимот Црноризец Храбар значи „храбар калуѓер“.
Во науката се изнесени претпоставки дека Црноризец Храбар е псевдоним на некоја позната личност од првата словенска книжевност.
Некои слависти како Милош Вајнгарт и Блаже Конески сметаат дека под овој псевдоним се крие името на Св. Наум Охридски, еден од истакнатите ученици на Св. Кирил и Методиј и активен деец во Охридската книжевна школа, други како Ф. Снопка - Климент Охридски, проф. Г. А. Илински - Јоан Екзарх, проф. Васил Златарски - Симеон I, Е. Георгиева - Црноризец Докс.
1 „О писменех“
За Црноризец Храбар се знае дека е автор на делото „О писменех“ („За буквите“), напишано во Охридската или Преславската школа во почетокот на X век. Според податокот во делото, со кој се кажува: „Уште се живи што ги виделе нив“, Храбар го напишал „За буквите“ кон крајот на 9. или почетокот на X век, не повеќе од една генерација по Моравската мисија.
Тој во ова дело се јавува како заштитник на делото на светите браќа Кирил и Методиј и на нивните ученици. Тоа е дело што ја претставува историјата на словенската писменост, блескава одбрана на нејзината апологија и трајна афирмација на словенскиот јазик. Многу аргументирано го брани Кирило-Методиевото дело и се залага Словените да пишуваат и да читаат на свој јазик.
За популарноста на ова дело зборува фактот, што досега се откриени околу 80-тина негови преписи. Најстариот од нив е зачуван во Лаврентиевиот зборник од 1348 година, кој се чува во Ленинградската публична библиотека под сигнатура F.1. 376. Храбровото сказание „За буквите" е воведено во науката од К. Калајдович во 1824 година. Оттогаш па до денес се напишани импозантен број трудови во врска со делото на Црноризец Храбар.
Во Бугарија по него е именуван Варненскиот слободен универзитет.
2 Поврзано
* „О писменех“
Џамфел Ѓацо

Џамфел Ѓацо (1758-1804) бил осмиот далај-лама.
Роден е во месноста Лари Ганг во горен Цанг во југоападен Тибет.Неговиот татко Сонам Дарѓе и неговата мајка Фунцок Вангмо биле од Кам.Тие биле далечни потомци на еден од најголемите херои во епот за царот Гесар, Драла Цеѓал.
1 Традиционална историја
Кога бил смислен Џамфел Ѓацо во селото имало голема берба на јачмен каква што немало претходно во Тибет.Кога мајката на Џамфел,Фунцок Вангмо вечерала со своите роднини се појавило виножито коешто ја допрело за рамо и и дало знак дека ќе роди свето дете.
Наскоро по раѓањето во шестиот месец од годината на огнениот бик (1758),светото бебе честопати пробувало да седне во позиција на медитација и да се сврти кон небото.Кога за тоа дознал шестиот панчен-лама Лобзанг Палден Јеши, тој изјавил дека тоа е всушност реинкарнација на далај-лама.
На возраст од две и пол години Јамфел бил однесен во манастирот Ташилхунпо во Шигатсе каде што била извршена церемонија во чест реинкарнацијата на далај-ламата.
Тој бил однесен во Ласа и прогласен за водач на Тибеќаните во Потала во седмиот месец од годината на водниот коњ(1762).Тогаш тој имал само 5(некаде 4) години,а церемонијата ја водел Демо Тулку Јамфел Јеши,првиот намесник којшто го претставувал далај-ламата кога тој бил многу мал.Церемонијата бил одржана во „Храмот над мислата во Втора Потала.“
Кратко потоа тој го дпбил и името Џамфел Ѓацо од Лобзанг Пандел Јеши, а целосно бил почестен во 1777.
Со земјата продолжиле да управуваат намесниците и за време на годината на дрвениот змеј (1784) кога намесникот бил испратен како амбасадор во Кина, па далај-ламата управувал само до враќањето на намесникот во 1790 година којшто дошол да му помогне.
Во 1788 имало конфликт помеѓу непалските трговци со волна и припадници на етничката заедница Гурка.Во 1790 Гурците извршиле инвазија на Тибет и освоиле неколку провинции вклучувајќи ги и Ња-нанг и Кји-дронг.Градот Шигатсе бил освоен заедно со манастирот Ташилхунпо,но Гурците се вратиле во Непал во 1791 година.Помеѓу двете страни било склучено примирје во 1796.
Англискиот далај-лама го изградил паркот Норбулинка и Летниот дворец во предградијата на Ласа. Тој исто така поставил и статуа на Буда за луѓето од јужен Тибет коишто во шеесеттите години на XX век биле однесени во Индија.
Џамфел Ѓацо починал во 1804 година, на возраст од 47 (некаде 46) години.
Лет над кукавичјото гнездо

Лет над кукавичевото гнездо е американски филм од 1975 режиран од Милош Форман. Филмот е адаптација на истоимениот роман од 1962 од Кен Кисеј. Ова е првиот филм што ги освоил сите пет главни категории на наградата „Оскар“ (најдобар филм, глумец во главна улога, глумица во главна улога, режија и сценарио) по успехот на ''Се случи една ноќ'' во 1934, а таквиот успех бил повторен дури во 1991 година, од страна на филмот ''Кога ќе стивнат јагнињата''.
Претходно постоела драмска верзија на ''Лет над кукавичевото гнездо'' според книгата, во 1963, но филмот не го користи сценариото на сценската верзија.
Филмот е сниман во Државната болница во Салем, Орегон, каде што оригинално е поставено дејството опишано во романот.
Лунгток Ѓацо

Лунгток Ѓацо или Лунгтог Ѓацо, а некаде и Лунток Ѓацо (1806-1815) бил деветтиот далај-лама.
Лунгток Ѓацо е роден во 1805 или 1806 година во близина на манастирот Чоекор во Дан Чокор, мало село во Кам до Тензин Чоекјонг и Дондуп Долма.
Во 1807 година тој бил препознаен како реинкарнација на осмиот далај-лама, Џамфел Ѓацо и бил однесен во Ласа со голема церемонија.Во 1810 тој бил поставен во Потала на Златниот престол на владата Ганден По-дранг. Тој ги примил обичаите од тогашниот панчен-лама и од него го добил името Лунгток Ѓацо.Истата година стариот регент Та-таск Нга-ванг Гон-по бил сменет,а нов регент станал Де-мо Тул-ку Нга-ванг Ло-занг Туб-тен Јиг-ме Гја-тсо (умрел во 1819).
Англискиот истражувач Томас Менинг во 1812 година ја опишал средбата со Лунгток Ѓацо којшто имал седум години,а по неговиот раговор со „детето“ тој заплакал од неверување за тоа што го видел и чул. Менинг пишува дека далај-ламата бил одлично образуван за едно дете, имал прекрасно младо лице и бил добро расположен.
За жал тој останал кратко должен до неговата смрт во 1815 година на возраст од 9 години. „Целата нација нурнала во тага“, којашто завршила 8 години подоцна со препознавањето на новата реинкарнација.
Уруми

Урумите се туркиски народ кој претежно живее во Украина. Оваа туркиска заедница во 1780 година од Крим се населила во Украина. Постојат некои претпоставки дека тие всушност се Грци, кои го зборуваат турскиот јазик по што го добиле и името ''Уруми''.
'' Оваа статија поврзана со некој народ е никулец. Можете да помогнете со тоа што ќе ја [ проширите]''.
Естонска азбука

Естонската азбука е писмо што го користи естонскиот јазик, заснована е на латиницата но со поголемо германско влијание врз неа. Како последица на тоа естонската азбука ги има буквите Ä, Ö и Ü. Буквите Ö и Ü ги имаат истите звучни вредности како истоимените германски букви, буквата Ä има звучната вредност [æ:], како што и во други јазици од иста група, на пример во финскиот.
Азбуката има 32 букви и во неа се вклучени таканаречени ''странски букви'' како што се: F, Š, Z и Ž и тие се користат во зборови што се од странско потекло. Исто така во странски зборови се користат буквите C, Q, W, X и Y. Без странските букви естонската азбука брои 23 букви.
A, B, C, [tseː], D, E, [eː], F, [eff]
G, H, I, [iː], J, K, L, [ell]
M, [emm], N, [enn], O, [oː], P, [peː], Q, [kuː], R, [err] или [ærr]
S, [ess], Š, Z, [zeː], [seː] или [tsett], Ž, T, [teː], U, [uː]
V, [veː], W, Õ, Ä, [æː], Ö, [øː], Ü, [yː]
X, [iks], Y, [igrek] или [ypsilon]
Литванска азбука

Литванската азбука е писмо што се користи за литванскиот јазик, заснована е врз латиницата со некои мали модифицирања на некои букви за потребите на фонетскиот систем на литванскиот јазик. Азбуката има 32 букви но распоред на буквите не е сосема ист со стандардната литинична азбука. Така на пример буквата Y не се наоѓа на крај од азбуката туку помеѓу буквите I и J. Посебно означените букви се користат како такви но исто така може да се сретнат и како диграфи. На пример буквата Č може да се запише и како CH. Должината на буквите не се означува.
1 Азбуката
A, Ą, B, C, Č, D, E, Ę, Ė, F, G, H, I, Į, Y, J, K, L, M, N, O, P, R, S, Š, T, U, Ų, Ū, V, Z, Ž
a, ą, b, c, č, d, e, ę, ė, f, g, h, i, į, y, j, k, l, m, n, o, p, r, s, š, t, u, ų, ū, v, z, ž
Словенечка азбука

Словенечката азбука е писмо што го користи словенечкиот јазик. Азбуката е заснована врз стандардната латинична азбука но вклучува и неколку посебни букви сè со цел задоволување на потребите на фонетскиот систем на стандардниот словенечки јазик. Азбуката има 25 букви и во неа не се вклучени диграфите што се користат во словенечкиот јазик како што се диграфите Lj, Nj и Dž. Исто така останатите стандардни латинични букви како што се W, X и Y можат да се сретнат но само во зборови од странско потекло. Поради сличноста и блискоста со останатите јужнословенски јазици, во словенечкиот јазик можат да се сретнат и буквите Ć и Đ и најчесто се користат во зборови и имиња од српско или хрватско потекло.
1 Азбука
Буква, Име, МФА, Буква, Име, МФА
A, a, a, M, m, em
B, b, be, N, n, en
C, c, ce, O, o, o
Č, č, če, P, p, pe
D, d, de, R, r, er
E, e, e, S, s, es
F, f, ef, Š, š, eš
G, g, ge, T, t, te
H, h, ha, U, u, u
I, i, i, V, v, ve
J, j, je, Z, z, ze
K, k, ka, Ž, ž, že
L, l, el
2 Поврзано
* Словенечки јазик
* Словенија
Кримски Татари

Кримски Татари (|qırımtatarlar, qırımlar, |кримськi татари, кримці, |крымские татары) — туркиски народ кој претежно живее во Украина (264.000), Узбекистан (235.000), Романија (22.000), Таџикистан (9.200), Бугарија (5.800), Русија (3.900) итн. Говорат кримскотатарски јазик од групата на туркиските јазици. Во XIII век ја примиле исламската вера, за подоцна Крим да стане еден од најважните исламски центри во светот. Во време на Втората светска војна, Сталин ги раселил по светот.
1 Прогон
Прогонот на Кримските Татари (''sürgünlik'') е организирана насилна депортација на Кримските Татари од страна на државата во 1944 г. Советските власти организирано ги раселувале Кримските Татари во Узбекистан и останатите делови на државата. Симбол на оваа депортација е парната машина.
Обиди да иселување на Кримските Татари од Крим се појавиле на неколку наврати, дури и пред Крим да биде припоен кон Русија во 1783 година, но сепак тие обиди не биле успешни. Во 1944 г. советските власти одлучиле да ги иселат Кримските Татари од Крим по наредба на Сталин и Лаврентиј Берија, поради активното учество на Татарите во Втората светска војна како колаборационисти на нацистичка Германија. Имено, во јануари 1942 г. Татарите ја формираат која влегува во составот на СС бригадите и е одговорна за етничко чистење во руралните предели на Крим и јужна Украина.
Во 2012 г. во Украина постоеле 500.000 муслимани, од кои 300.000 се Кримски Татари.
Германска азбука

Германската азбука е писмо што се користи за германскиот јазик, заснована е врз стандардната латинична азбука и има 26 букви. Покрај овие стандардни букви што се вметнати во германската азбука, исто така се користат и прегласите Ä, Ö, Ü и се користи знакот ß (есцет) и има вредност ''с''. Прегласите исто така се бележат и како AE, OE или UE. Азбуката е официјална во ЕУ, Германија, Австрија и Швајцарија.
1 Азбука
: a, b, c, d, e, f, g, h, i, j, k, l, m, n, o, p, q, r, s, t, u, v, w, x, y, z
: A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z
Гаица

Гаица или Гаева латиница (српскохрватски: ''гајица/gajica''), именувана и како абецеда (српскохрватски: ''абецеда/abeceda'') — облик на латиница кој се користи за пишување на српскохрватскиот јазик и неговите стандардизирани варијанти, српски, хрватски, босански и црногорски. Азбуката е развиена од страна на Лудевит Гај во 1835, по кого е и именувана.
1 Азбука
Буква, МФА, Буква, МФА, Буква, МФА
A, a, G, g, O, o
B, b, H, h, P, p
C, c, I, i, R, r
Č, č, J, j, S, s
Ć, ć, K, k, Š, š
D, d, L, l, T, t
Dž, dž, Lj, lj, U, u
Đ, đ, M, m, V, v
E, e, N, n, Z, z
F, f, Nj, nj, Ž, ž
2 Поврзано
* Српска азбука
*Хрватски јазик
Хакази

Хакази (''Тадарлар'') — туркиски народ, кој живее во руската автономна република Хакасија каде сочинува 12% од вкупниот број на население. Хаказите се одликуваат со темна кожа и очи, црна коса и брада. Во Руската Империја Хаказите биле познати како ''минусински Татари, абакански Татари, енисејски Турци''. По создавањето на Советскиот Сојуз многу етнички групи се споиле помеѓу себеси во една нација - Хакази.
Повеќе од Хаказите се со православна вероисповед и го зборуваат хакаскиот јазик. Вкупниот број на Хаказите е околу 80 000.
1 Потекло
Потеклото на Хаказите е спорно. Некои научници ги сметаат за потомци на Јенисеј Киргиз, додека други веруваат дека по наредба на средновековниот монголски хан, Јенисеј Киргиз се преселиле во Средна Азија. Се верува дека Хаказите и Фују-Киргизите се поблиску до античкиот Јенисеј Киргиз, кои се и сибирскотуркиски (североисточнотуркиски народи), отколку до Киргизите од современиот Киргистан, кои се кипчачкотуркиски (северозападнотуркиски народи).
Каракалпаци

Каракалпаците се туркиски народ кој претежно живее во Узбекистан, односно во автономната област Каракалпакстан кој заедно со казасите заземаат 60% од вкупниот број на населението. Повеќе од каракалпаците се со муслиманска вероисповед и го зборуваат каракалпачкиот јазик. Вкупниот број на калапаците е околу 473 000 од кој 468 000 живеат во Узбекистан.
'' Оваа статија поврзана со некој народ е никулец. Можете да помогнете со тоа што ќе ја [ проширите]''.
<noinclude>
[[Категорија:Никулци за народи
Цултрим Ѓацо

Цултрим Ѓацо(1816-септември 1837) — десеттиот далај-лама.
Цултрим Ѓацо потекнува од скромно семејство во Чамдо (источен Тибет).Тој бил препознаен како реинкарнација на Лунгток Ѓацо во 1820 година.До тогаш неговото семејство немало власт, но во 1822 година бил однесен во Потала каде што станал далај-лама.
По смртта на Лунгток Ѓацо во 1815,поминале околу 8 години до назначувањето на новиот далај-лама.Политичките настани биле неизвесни,па Палден Темпаи Њима интервенирал и за првпат употребил златна умка (новиот далај-лама бил избран помеѓу повеќе кандидати) при изборот на новиот далај-лама.
Во 1822 година десеттиот далај-лама бил назначен,а тоа го потврдил и Палден Темпаи Њима којшто му го дал името Цултрим Ѓацо.Тој го извршил полниот орден со обичаите Гелонг за да стане Цултрим Ѓацо во 1831 година.
Во 1826 тој отишол во манастирот Дрепунг каде што станал мајстор на сутра и тантра.Во остатокот од сбвојот живот тој изучувал тибетски будистички текстови.
Во 1831 тој извршил реконструкција на Потала,а на возраст од 19 години го земалполниот орден со обичаите Гелонг од трогашниот Панчен лама.
Цултрим Ѓацо извршил и промени во економската структура на Тибет,но не живеел доволно долго за да ја види реализацијата на своите планови.
Постојано имал слаб имунитет и починал во 1837 г.
Туванци

Туванци, или ''Тувинци'' (тувански: ''Тывалар''), се туркиски народ кој живее во јужниот дел на Сибир. Историски, Туванците се познати како едни од Уријанхаите во монголската историографија. Туванците живеат во руската федерална република Тува, каде се мнозинство од населението. Туванците зборуваат на тувански јазик, и се следбеници на тибетскиот будизам. Туванците традиционално биле номади и живееле во јурти.
1 Култура
1.1 Јазик
Туванскиот е мајчин јазик на Туванците. Јазикот е дел од северната или сибирската група на туркиски јазици. Јазикот е составен од четири главни дијалекти: централен, југоисточен, западен и североисточен дијалект. Јазикот се пишува на кирилица, поточно на туванска азбука.
1.2 Религија
Доминантна религија меѓу Туванците е тибетскиот будизам. Покрај него, се практикува и традиционалната религија тенризам, што е всушност туркиски шаманизам.
2 Поврзано
* Тувански јазик
* Тува
Француска азбука

Француската азбука е писмо што го користи францускиот јазик и е официјално писмо користено на територијата на Република Франција. Азбуката се заснова на стандардната латинична азбука и ги содржи сите базични латинични букви исто како и англиската азбука и германската азбука. Азбуката има 26 букви. Буквите W и К многу ретко се користат во францускиот јазик а додека буквата H не се изговара. Покрај тоа што азбуката ги соджи стандардните латинични букви, фонетскиот систем е многу поразличен и не е отсликан јасно со азбуката што ја користи францускиот јазик.
1 Азбука
:
Буква Име
Изговор Пишување
A, a
B, bé
C, cé
D, dé
E, e
F, ef
G, zé
H, ache
I, i
J, ji
K, ka
L, elle
M, emme
N, enne
O, o
P, pé
Q, cu
R, erre
S, esse
T, té
U, u
V, vé
W, double vé
X, icse
Y, i grec
Z, zède
Кристијан Габровски

Кристијан Габровски (некогаш познат како Ристо Бомба́та; р. во Прилеп) — македонски музичар, пејач, текстописец и композитор. Во почетокот на деведесеттите, заедно со Борче Шабановски и Валентино Лаучоски, настапуваат под името „Ристо Бомбата и Кучешка тенија“ и достигнуваат огромна популарност со својата игра на зборови на сексуална тематика. Нивните касети биле продадени во повеќе од 50.000 примероци и своевремено биле една од најпопуларните групи.
Денес, Кристијан е присутен на македонската музичка сцена пишувајќи и компонирајќи песни на многу музичари, највпечатливо на Маја Вукичевиќ. Исто така, има и соло кариера. Настапувал на „Макфест“ и на локалниот избор за песна на Евровизија. Оженет е и има две деца.
Автократија

Автократија или самовласт(ие) — облик на владеење во која политичката моќ е од страна на една влада, т.н. самовлада. Зборот автократ доаѓа од грчкиот збор ''autocratic'' („самовладетел“).
За разлика од демократијата, автократијата е владеење од само една влада, т.е. од еден владеач, додека кај демократијата владеењето припаѓа на мнозинството.
Денес автократијата вообичаено се гледа како синоним на деспотизам, тиранија или диктаторство.
Автократијата сепак не е синоним на тоталитаризмот, затоа што, сепак, овој концепт попрецизно е наменет за да ги разликува модерните режими коишто се појавуваат во 1920 од традиционалното диктаторство. Исто така, автократијата не е синоним за военото диктаторство.
Поимот монархија исто така се разликува, иако некои словенски монархи, поспецифично руски владатели, цареви, традиционално ја вклучувале и титулата автократ како дел од нивниот официјален стил. Историски, многу монаршки владатели владееле со автократија, но нивната моќ значително згаснала со воведувањето на институциите и давањето на луѓето моќ да донесуваат одлуки за нив самите преку избраните тела на владата.
Автократот сепак си бара некаков вид на силна структура на владеење. Многу малку владеjачи биле во позиција да владеjат само со нивната лична харизма и вештини без помош од другите.
Едвард (филм)

Едвард (Eduart) е грчки филм од 2006 година во режија и сценарио на Анџелики Антониу. Во главните улоги настапуваат Адријан Азири, Ешреф Дурмиши, Андре Хеника и Еди Механа. Филмот е добитник на наградата за најдобар грчки филм на меѓународниот фестивал во Солун.
1 Синопсис
Филмот е вистинска приказна за албански имигрант кој во Грција е затворен за убиство.
Шпанска азбука

Шпанската азбука е една од најфонетските латинични азбуки. Се користи за шпанскиот јазик и е заснована врз латиницата. Има 29 букви во азбуката но изговорот е различен во зависност од тоа каде е зборуван јазикот. Има 5 самогласки и тие можат да се сретнат и како акцентирани а додека буквата u може да се сретне на два начина и тоа како ú или ü. Карактеристична буква за шпанскиот јазик е буквата Ñ што е еднаква по вредност со македонската буква њ.
1 Азбука
Подолу е претставена шпанската азбука со имињата на буквите. Имињата на буквите варираат од местото каде е зборуван јазикот. Во табелата е претставена стандардната шпанска азбука користена во Шпанија.
A a, a, J j, jota, R r, erre ere
B b, be be alta be grande be larga, K k, ka, S s, ese
C c, ce, L l, ele, T t, te
Ch ch, che, Ll ll, doble eleelle, U u, u
D d, de, M m, eme
E e, e, N n, ene, V v, uve ve ve baja ve chica ve corta
F f, efe, Ñ ñ, eñe, W w, uve doble doble ve doble u ve doble
G g, ge, O o, o, X x, equis
H h, hache, P p, pe, Y y, ye i griega
I i, i i latina, Q q, cu, Z z, zeta zeda
en:Spanish orthography#Alphabet
Кедруп Ѓацо

Кедруп Ѓацо (19 декември 1838 - 31 јануари 1856) — единаесеттиот далај-лама.
Роден е во ај месноста Гатар во Кам Мињак до Цетан Дондуп и Јунгдрунг Бути. Бил препознаен како единаесеттиот далај-лама во 1840. Тој бил донесен од истото село од коешто бил донесен и седмиот далај-лама,Келзанг Ѓацо во 1708 година. Во 1841 седмиот Панчен Лама Палден Темпаи Њима му го доделил орденот, му ја скратил косата и го нарекол Кедруп Ѓацо.
Во 1842 тој бил однесен во Потала ,а во 1846 ги земал обичаите за свештенство од четвртиот Панчен лама.
Тој бил поставен на престолот на 25 мај 1842 година, а над владата добил моќ на 1 март 1855 година,но умрел само една година подоцна.
Тој напишал книга со морални станзи насловена ''Приказна за мајмуните и птиците''.Таа претставува алегорија на војната помеѓу Тибеќаните и Гурците од крајот на XVIII век.
Низ својот живот Кедруп Ѓацо живеел во време на војната во Ладак,Опиумските војни и востанието Таипинг коишто ја намалиле моќта на далај-лама,но и кинеското влијание во Тибет со што се дала можност на сецесија на Тибет од Кина. Меѓутоа во тоа време западните колонијални сили биле активни во тој дел од светот,а желбата на далај-лама била да се сочува тибетската култура надвор од таквите колонијалистички сили.
Шведска азбука

Шведската азбука е писмо што го користи шведскиот јазик. Азбуката се заснова на стандардната латиница но има и три букви што се воведени поради потребите на шведскиот гласовен систем. Трите букви што се карактеристични не само за шведскиот јазик туку и за останатите скандинавски јазици се буквите "Å", "Ä" и "Ö" . Тие се ставени на крај од азбуката што не е случај и со германската азбука, бидејќи буквите "Ä" и "Ö" се користат и во германскиот јазик. Азбуката има 29 букви и е официјална азбука на територијата на Кралството Шведска
1 Азбука
:A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z, Å, Ä, Ö
:a b c d e f g h i j k l m n o p q r s t u v w x y z å ä ö
2 Поврзано
* Шведски јазик
* Латиница
Чешка азбука

Чешката азбука е писмо што го користи чешкиот јазик, заснована е врз латиничната азбука но со видни модифицирања и додавања на букви за задоволување на потребите на чешкиот фонетски систем. Азбуката е официјална на територијата на Чешка и има 42 букви. Карактеристична буква за чешкиот јазик е буквата Ř и означувањето на должината на самогласките. Азбуката и јазикот се слични со словачкиот јазик и со словачката азбука.
1 Азбука
:
Буква, Име, МФА, македонски еквивалент
A a, á, авион
Á á, dlouhé á, таа
B b, bé, брат
C c, cé, цвет
Č č, čé, четка
D d, dé, дрво
Ď ď, ďé, ѓубриво
E e, é, есен
É é, dlouhé é, сее
Ě ě, ije, é s háčkem, есен, Скопје
F f, ef, фрла
G g, gé, голта
H h, há, мека х, нема во македонскиот.
Ch ch, chá, хеликоптер
I i, í, има
Í í, dlouhé í, конструкции
J j, jé, јаболко
K k, ká, коњ
L l, el, лале
M m, em, мајка
N n, en, нос
Ň ň, eň, одење
O o, ó, отвор
Ó ó, dlouhé ó, координација
P p, pé, песна
Q q, kvé, квака
R r, er, риба
Ř ř, eř, нема во македонскиот, слично на „Јиржи“
S s, es, село
Š š, eš, шие
T t, té, ти
Ť ť, ťé, ќе
U u, ú, убаво
Ú ú, dlouhé ú, долго у, индивидуум
Ů ů, ů s kroužkem, долго у, индивидуум
V v, vé, вест
W w, dvojité vé, Вилијам
X x, iks, ксилофон
Y y, ypsilon, ти
Ý ý, dlouhé ypsilon, корпорации
Z z, zet, заб
Ž ž, žet, жаба
2 Поврзано
* Чешки јазик
* Словачка азбука
* Полска азбука
Чулимци

Чулимците се туркиски народ кои живеат Краснојарскиот крај во Русија. Според пописот од 2002 година, чулимците на број се околу 700 души. Овој народ го зборува чулимскиот јазик и ја има примено православната вероисповед.
Саларци

Саларците се туркиски народ кој живее во Кина. Вкупниот број на Саларците е околу 104 500. Повеќе од саларците се со муслиманска вероисповед, но има и некои кои го прифатиле будизмот.
Италијанска азбука

Италијанската азбука е писмо што се користи за италијанскиот јазик. Заснована е врз латиницата и има 21 буква. азбуката има 5 самогласки и тоа се ''a, e, i, o и u'' од кои само ''а'' има една вредност а додека останатите четири самогласки имаат по две вердности. Буквите C и G ги означуваат гласовите ''к'' и ''г'' кога се пред сите останати букви со исклучок на ''i'' и ''е'', тогаш се исговараат како ''ч'' односно ''џ''. Буквата h на почеток на збор е тивка, не се изговара. Буквата Z може да се изговори како ''з'' или како ''ѕ'' а додека буквите ZZ се изговараат како ''ц''.
1 Азбука
Буква, Назив, МФА, Македонскатранскрипција, Буква, Назив, МФА, Македонскатранскрипција
A, a, a, а, N, n, enne, н
B, b, bi, б, O, o, o, ''или'', о
C, c, ci, ''или'', к ''или'' ч, P, p, pi, п
D, d, di, д, Q, q, cu, к
E, e, e, ''или'', е, R, r, erre, р
F, f, effe, ф, S, s, esse, ''или'', с ''или'' з
G, g, gi, ''или'', г ''или'' џ, T, t, ti, т
H, h, acca, —, —, U, u, u, ''или'', у
I, i, i, ''или'', и ''или'' ј, V, v, vi, в
L, l, elle, л, Z, z, zeta, ''или'', ѕ ''или'' ц
M, m, emme, м
2 Поврзано
* Италијански јазик
* МФА табела за италијански јазик
* Правопис на италијанскиот јазик
* Граматика на италијанскиот јазик
* Фонологија на италијанскиот јазик
* Македонска транскрипција на италијанскиот јазик
Татари-Липки

Липка Татарите (исто така познати како Литвански Татари, Белоруски Татари) — татарски народ кој претежно живее на територијата на поранешното Големо Кнежевство Литванија од 14 век.
1 Демографија
*Белорусија 7.300
*Литванија 2.800-3.200
*Полска 2.000
Нагајбаци

Нагајбаци се туркиски народ кој припаѓа на етничката класа татари. Овој народ претежно живее во Русија со околу 9 600 според пописот во 2002 година. Највеќето се со православна вероисповед.
1 Култура и религија
Кипарски Турци

Кипарските Турци (|Kıbrıs Türkleri ''или'' Kıbrıslı Türkler ; |Τουρκοκύπριοι) се староседелски туркиски народ кој живее на островот Кипар. Нивната историја почнува откако Османлите го колонизирале Кипар во 1571 откако го освоиле од Венецијанска Република. Тие зборуваат дијалект на турскиот јазик наречен ''кипарски турски јазик''. Тие денес имаат своја прокламирана држава - ''Северен Кипар'' која е признаета само од Република Турција.
Волшки Татари

Татарите од Волга се туркиски народ кој претежно живее во европскиот дел на Русија, односно покрај реката Волга.
Вкупниот број на Татарите од Волга е околу 8 000 000, од кои околу 7 500 000 живеат во Русија, 3 000 000 во Татарстан, а исто така како мал дел живеат и во Украина, Казахстан, Узбекистан итн.
Овој народ го зборува татарскиот и рускиот јазик. Татарите се со муслиманска вероисповед, но има и некои со православна вероисповед.
Португалска азбука

Португалската азбука — писмо што го користи португалскиот јазик и е заснована врз латиницата. Стандардната португалска азбука има 23 букви, но покрај нив има и други специјално означени букви што се користат во португалскиот јазик но сепак не се сметаат како самостојни букви. Такви букви се: Á, Â, Ã, À, Ç, É, Ê, Í, Ó, Ô, Õ, Ú и Ü. Исто така во странски имиња се појавуваат и буквите K, W и Y. Азбуката се користи во Португалија, Бразил и други поранешни колонии на Португалија.
1 Азбука
:
Големи букви
A, B, C, D, E, F, G, H, I, J, L, M, N, O, P, Q, R, S, T, U, V, X, Z
Мали букви
a, b, c, d, e, f, g, h, i, j, l, m, n, o, p, q, r, s, t, u, v, x, z
2 Имиња и изговор на буквите
:
Буква, Име, Фонетска вредност
Пишување, Изговор
Aa, ''á'', ,
Bb, ''bê''
Cc, ''cê'', ; <sup>1</sup>
Dd, ''dê'', ~ <sup>2</sup>
Ee, ''é'' or ''ê'', ,, , , ,<sup>3</sup>
Ff, ''efe'', (BP), (EP)
Gg, ''gê'' or ''guê'', ,, ; <sup>1</sup>
Hh, ''agá'', (BP), (EP), silent<sup>4</sup>
Ii, ''i'', <sup>3</sup>
Jj, ''jota''
Kk, ''cá'' (BP) or ''capa'' (EP), ,, <sup>5</sup>
Ll, ''ele'', (BP), (EP), ~ <sup>6</sup>
Mm, ''eme'', (BP), (EP), <sup>7</sup>
Nn, ''ene'', (BP), (EP), <sup>7</sup>
Oo, ''ó'', , , <sup>3</sup>
Pp, ''pê''
Qq, ''quê''
Rr, ''erre'', (BP), (EP), , <sup>8</sup>
Ss, ''esse'', (BP), (EP), , <sup>9</sup>; ,
Tt, ''tê'', ~ <sup>2</sup>
Uu, ''u'', <sup>3</sup>
Vv, ''vê''
Ww, ''dáblio'', <sup>5</sup>
Xx, ''xis'', ,, , ; , ,
Yy, ''ípsilon'', (BP), (EP), <sup>5</sup>
Zz, ''zê'', ; , ,
Малтешка азбука

Малтешката азбука е писмо што го користи малтешкиот јазик. Азбуката е заснована врз стандардната латинична азбука со видни модифицирања и додавања на букви сè со цел задоволување на малтешкиот фонетски и фонолошки систем. Азбуката има 30 букви, со некои караклтеристични букви за малтешкиот јазик како што се буквите Ċ, Ġ, GĦ, Ħ, IE и Ż. Бидејќи малтешкиот јазик не е сличен со другите европски јазици, туку има арапско потекло, некои од гласовите се автентични за малтешкиот јазик. Азбуката е официјална на територијата на Република Малта.
1 Азбука
A, B, Ċ, D, E, F, Ġ, G, GĦ, H, Ħ, I, IE, J, K, L, M, N, O, P, Q, R, S, T, U, V, W, X, Ż, Z
A, B, Ċ, D, E, F, Ġ, G, Għ, H, Ħ, I, Ie, J, K, L, M, N, O, P, Q, R, S, T, U, V, W, X, Ż, Z
a, b, ċ, d, e, f, ġ, g, għ, h, ħ, i, ie, j, k, l, m, n, o, p, q, r, s, t, u, v, w, x, ż, z
arz:مالطى#الألف-به المالطى
Османлии

Османлии или Отоманци — поим кој го означува турскојазичното население на Отоманското Царство. Своето име го добиле по Осман I, кој се смета и за основател на Османлиското царство. Овие Турци водат потекло од Селџуците, кои во 11 век на просториите на денешните Иран и Ирак создале своја држава. Со пропаѓањето на Отоманското Царство, Отоманците се „претопиле“ во денешните Турци.
1 Потекло и историја
Потеклото на Отоманците може да се проследи назад во 11 век, кога на територијата на Анадолија опстојувале неколку мали муслимански емирати со туркиско потекло. Главната цел на овие т.н. Анадолски бејлици била да ги одбранат своите територии од страна на Византија. Во текот на тој период, во освоените земји во Анадолија се населеле голем број на туркиски народи. Меѓутоа, во 1073 година и победата на Селџучкото Царство во Битката кај Манцикерт, овие анадолски бејлици добиле можност да прогласат своја независност од Селџуците. Меѓу овие помали кнежевства било и кнежевството со престолнина во Согут. Тоа било предводено од страна на Ертугрул. Кога во 1281 година починал, неговиот син Осман станал негов наследник.
2 Население
Вкупниот број на население на Отоманското Царство до ден-денес претставува прашање кое е дебатирано од страна на голем број истражувачи и историчари. За речиси половина милениум од своето постоење, населението на Отоманското царство не можело точно да се пресмета, освен доколку се исклучат бројките за работната сила. Ова главно се должело на постојаното менување на границите на царството, како и на неброењето на сите жители кои живееле во неа. Ова пред сè се однесува на жените, кои никогаш не биле броени во неофицијалните пописи. Првиот официјален попис на населението се случил од 1881 до 1893 година. По завршувањето на пописот било познато кои се основните етнички групи кои живееле во царството: покрај муслиманите, во царството живееле и Грци, Ерменци, Бугари, католици, Евреи, протестанти, Латини, Цигани и други. Нов попис на населението бил направен во периодот од 1905 до 1906 година.
Латвиска азбука

Латвиската абука (лет. ''latviešu alfabēts'') или наречена летонска азбука е писмото што се користи за летонскиот јазик, и заснована е на латиницата и има 33 букви. 22 букви од азбуката се латинични а додека останатите букви се посебно означени букви (со надредни и подредни знаци) приспособени на гласовниот систем на латвискиот јазик, кој е мошне сличен на македонскиот. Буквите се следниве:
A, Ā, B, C, Č, D, E, Ē, F, G, Ģ, H, I, Ī, J, K, Ķ, L, Ļ, M, N, Ņ, O, P, R, S, Š, T, U, Ū, V, Z, Ž
a, ā, b, c, č, d, e, ē, f, g, ģ, h, i, ī, j, k, ķ, l, ļ, m, n, ņ, o, p, r, s, š, t, u, ū, v, z, ž
Денес, буквата ''о'' во латвискиот јазик се изговара на три начина и тоа како /uo/, /o/ или /oː/. Односно како дифтонгот ''uo'', потоа може да се сретне и изговор на буквата како обична o или како долга o.
1 Азбуката
:''Напомена: При предавањето на латвиските поими на македонски, должината на самогласките не се бележи.'' Таа е претставена со удвоени македонски примери во табелата само за да се добие претстава за нивната звучност.
Буква, Име, МФА, Македонски, -, Буква, Име, МФА, Македонски
A, a, a, а, Ķ, ķ, ķē, ќ
Ā, ā, garais ā, маало, L, l, el, л
B, b, bē, б, Ļ, ļ, eļ, љ
C, c, cē, ц, M, m, em, м
Č, č, čē, ч, N, n, en, н
D, d, dē, д, Ņ, ņ, eņ, њ
E, e, e, е, O o, o, о
Ē, ē, garais ē, пее, P, p, pē, п
F, f, ef, ф, R, r, er, р
G, g, gā, г, S, s, es, с
Ģ, ģ, ģē, ѓ, Š, š, eš, ш
H, h, hā, х, T, t, tē, т
I, i, i, и, U, u, u, у
Ī, ī, garais ī, ракииичка, Ū, ū, garais ū, вакуум
J, j, jē, ј, V, v, vē, в
K, k, kā, к, Z, z, zē, з
Ž, ž, žē, ж
2 Поврзано
* Литванска азбука
* Латвиски јазик
Финска азбука

Финската азбука е писмо што се користи за финскиот јазик, заснована е врз латиничната азбука но со големо влијание од шведскиот јазик. Стандардната финска азбука има 28 букви и тие се:
A, B, C, D, E, F, G, H, I, J, K, L, M, N, O, P, Q, R, S, T, U, V, X, Y, Z, Å, Ä, Ö
Буквата W традиционално е вметната веднаш после буквата V и официјално таа е варијанта на буквата V. Исто така буквите Š и Ž се сметаат како варијансти на буквите S и Z, бидејќи се користат само во некои зборови од странско потекло.
1 Имиња на буквите и изговор
Буква, Пишување, Изговор, Забелешки
A, a, aa, /ɑː/
B, b, bee, /beː/, Се појавува во нестандардизирани странски зборови.
C, c, see, /seː/, Се појавува во нестандардизирани странски зборови.
D, d, dee, /deː/, Порано се изговарало како [ð].
E, e, ee, /eː/
F, f, äf, äffä, /æf/, /ˈæfːæ/, почесто /ef/, Се појавува во нестандардизирани странски зборови.
G, g, gee, /geː/, Почесто се појавува во групата нг.
H, h, hoo, /hoː/
I, i, ii, /iː/
J, j, jii, /jiː/
K, k, koo, /koː/
L, l, äl, ällä, /æl/, /ˈælːæ/, почесто /el/
M, m, äm, ämmä, /æm/, /ˈæmːæ/, почесто /em/
N, n, än, ännä, /æn/, /ˈænːæ/, почесто /en/
O, o, oo, /oː/
P, p, pee, /peː/
Q, q, kuu, /kuː/
R, r, är, ärrä, /ær/, /ˈærːæ/, почесто /er/
S, s, äs, ässä, /æs/, /ˈæsːæ/, почесто /es/
Š, š, suhu-äs, suhu-ässä, hattu-äs, hattu-ässä, /ˈsuhuˌæs/, /ˈsuhuˌæsːæ/, /ˈhatːuˌæs/, /ˈhatːuˌæsːæ/, Се појавува во нестандардизирани странски зборови.
T, t, tee, /teː/
U, u, uu, /uː/
V, v, vee, /ʋeː/
W, w, kaksois-vee, tupla-vee, /ʋeː/, /ˈkɑksoisˌʋeː/, /ˈtuplɑˌʋeː/
X, x, äks, äksä, /æks/, /ˈæksæ/, occasionally /eks/, Се појавува во нестандардизирани странски зборови.
Y, y, yy, /yː/
Z, z, tset, tseta, /tset/, /ˈtsetɑ/, Се појавува во нестандардизирани странски зборови.
Ž, ž, hattu-tset, hattu-tseta, /ˈhatːuˌtset/, /ˈhatːuˌtsetɑ/
Å, å, ruotsalainen oo, /oː/, /ˈruotsɑˌlɑinen oː/
Ä, ä, ää, /æː/
Ö, ö, öö, /øː/
fi:Aakkoset#Suomen kielen aakkoset
Тринли Ѓацо

Тринли Ѓацо или Тринле Ѓацо,а некаде и Тинле Ѓацо(26 јануари 1857-25 април 1875) — дванаесеттиот далај-лама.Некаде неговото име е запишано дека било Је-цун Нга-ванг Ло-занг Тен-пај Ѓал-цен Ќен-раб Трин-ли Ѓат-со Пал-занг-по, но попознато е дека неговото име било Је-цун Ло-занг Тен-пај Ѓал-цен Трин-ли Ѓа-цо Пал-занг-по.
Неговиот краток живот не се одликувал со мир,напротив тој многу често бил во политички немири и борби со соседите.Тибет особено страдал со слабеењето на Ќинг во Кина што им овозможило на Британците да го зголемат своето влијание и на овој простор по освојувањето на Индија.
Тој бил прeпознаен како реинкарнација на далај-ламата во 1860 година,а на 14 јануари истата година бил и прогласен за далај-лама.За време на неговото детство,Тибет го забранил навлегувањето на Европејците во земјата поради војните коишто ги воделе Британците во Сиким и Бутан коишто биле под власт на далај-ламата во Ласа.На овие војни се гледало како војни за колонизација на Тибет што било крајно неприфатливо за ламите.Кон Тибет имало и закани преку реките Меконг и Салуен, па Тибет престанал да го признава авторитетот на Манџурците за тие цели.
Тринли Ѓацо целосно бил прогласен за далај-лама на 11 март 1873 г., но не останал долго на таа позиција бидејќи умрел од мистериозна болест на 25 април 1875.
'с-Гравеланд

'с-Гравеланд (|s-Graveland) е село во холандската провинција Северна Холандија. Селото е дел од општината Вијдемерен и се наоѓа околу 4 km северозападно од Хилверсум.
Некогашната општина 'с-Гравеланд била споена со Лосдрехт и Недерхорст ден Берг на 1 јануари 2002 и денес ја сочинуваат општината Вијдемерен.
Статистичкиот округ „'с-Гравеланд“, кој го покрива селото и околните месности, брои околу 1180 жители.
1 Личности
Селото е родно место на прочуениот клавијатурист Густав Леонхарт.
2 Наводи
Густав Леонхарт

Густав Леонхарт (|Gustav Leonhardt; 30 мај 1928 во 'с-Гравеланд - 16 јануари 2012, Амстердам) — истакнат холандски клавијатурист, диригент, музиколог, наставник и уредник, мошне активен во движењето за автентична музичка изведба. Како клавијатурист, изведувал и снимал на чембало, оргули, клавиорганум (комбинација од чембало и оргули), клавикорд и фортепијано.
Од 1947 до 1950, Леонхарт учел оргули и чембало во класата на Едуард Милер при школата Скола Канторум во Базел. Како чембалист за првпат настапил во Виена во 1950 и таму учел музикологија. Потоа бил професор по чембало на Музичката академија од 1952 до 1955 и Амстердамскиот конзерваториум од 1954. Бил и црковен оргулар.
Леонхарт за првпат ги снимил делата за чембало на Јохан Себастијан Бах во раните 1950-ти. Овие плочи му помогнале да се прослави како одличен чембалист и извонреден изведувач на Бах. Во 1954 го водел Леонхартовиот барокен ансамбл со прочуениот англиски контратенор Алфред Делер и за првпат снимил две Бахови кантати. Во ансамблот учествувала и жена му, Мари Леонхарт и Едуард Мелкус (виолини), Алис Хофелнер (виола), Николаус Харнонкорт (виолончело) и Мајкл Пигет (обоа).
Иако Леонхарт има диригирано и изведувано најразлична музика од барокниот и класицистичкиот период, најпознат е по низа снимки (во соработка со Харнонкорт) на сите Бахови кантати направени низ временски период од 20 години, од 1971 до 1990.
Последниот јавен настап го одржал на 12 декември 2011 г. во Париз. Потоа најавил дека се повлекува од сцената и ги откажал сите закажани настапи за 2012 г. поради влошено здравје. Починал во Амстердам, на 16 јануари 2012, на возраст од 83 години.
Соломонов суд

Соломонов суд е библиска приказна, во 1 Цареви 3:16-28, каде две проститутки доаѓаат кај цар Соломон и му носат едно машко бебе. Тие живеат заедно и секоја од нив тврди дека му е мајка. Жените велат е дека една ноќ, откога на секоја од нив ѝ се родило дете, другата жена се разбудила и сфатила дека си го угушила детето додека спиела. Во очај и љубомора жената го зела мртвото дете и го заменила со живото дете на другата жена. Утрото жената се разбудила покрај мртво бебе, но веднаш сфатила дека не е неизиното, туку на другата жена.
По извесно размислување, царот Соломон наредил да му се донесе меч. Рекол дека има само едно праведно решение: живото бебе мора да се расцепи на две половини за да се подели подеднакво на двете жени. Кога ја чула оваа страшна пресуда, вистинската мајка извикала: „Ах, господару! Детето нека ѝ биде дадено нејзе, само немојте да го убиете!“ На тоа лажливата жена извикала: „Нека не биде ни мое ни твое: пресечете го!“. Соломон веднаш ѝ го дал бебето на вистинската мајка, воочувајќи го инстинктот на вистинската мајка да си го заштити чедото, и дека лажливата жена го барала само од љубомора.
1 Поврзано
* Соломон
Владо Јаневски

Владо Јаневски ( во Скопје) — македонски поп-пејач и композитор. Има издадено 6 студиски албуми со големи хитови како „''Ако не те сакам''“, „''Евергрин''“, „Дома си е дома“, „''И тогаш некоја будала''“, „''Некогаш и негде''“, „''Црно тиквешко''“, „''Ова е наше Скопје''“, „''Не зори зоро''“, „''Еден бакнеж''“ итн.
1 Животопис
Има завршено Филолошки факултет, отсек англиски јазик и литература. Членувал во музичките групи Тост сендвич (1979), Бон Тон (1986), Фотомодел (1989), Ластовица (1992). Свири на клавир, гитара и тапани. Има учествувано на многу домашни и странски фестивали и е првиот официјален претставник на Република Македонија на Изборот за песна на Евровизија со темата „''Не зори зоро''“ во Бирмингем, 1998.
Има учествувано и на Југовизија (Белград, 1992) и имал ревијални настапи на Славјански базар (Белорусија, 1994, 1995, 1996), Кавен (Ирска, 1994), Памуккале (Турција, 1994, 1995, 1996), Каиро (Египет, 1998, 1999) и на многу други реномирани фестивали.
Зборува англиски, германски, италијански и руски јазик.
2 Дискографија
* 1993: ''Парче душа'' (Моби Арт)
* 1996: ''Сѐ најдобро'' (Мистер Компани)
* 1996: ''Далеку е небото'' (Мистер Компани)
* 2002: ''Има нешто посилно од сѐ'' (Авалон)
* 2004: ''Ваков или таков'' (Авалон)
* 2006: ''Повторно се заљубувам во тебе'' (Аворд Ентертејнмент)